Dîwanê Hemserekîye yê KONGRA-GELî pê eşkerayîyêke Şorişê Rojawanî 'zerrî ra' fîraz kerd û şehîdê şorişî yad kerdî.
Eşkerayîye bi kilmî wina ya: ''Pê paradîgmaya Rayber Apoyî û pê bedelanê pîlan pêro merdimîye felaketanê pîlan ra xelisîyaye. Zere û teber de zaf dişmenê şorişê estê la dişmena tewr pîle ya Şorişê Rojawanî dewleta tirke ya. Dewleta tirke Efrîn, Girê Sipî û Serêkanîyê de pakîya etnîke kena û kena ke şaranê Rojawanî teslîm bigêra. Xoverdayîşê vera dewleta tirke do berê azadîye abikero. Naye ra ber çareserîyêke çin a.
Ma tewirê şarê Rojawanî yê vera îşxalî û wayîrvejîyayîşê înan ê Rayberîye selam kenê. No tewir ganî dewam bikero. Ganî kurdî çar parçeyanê Kurdîstanî de û teberê welatî de vera îşxalê Tirkîya têkoşîn berz bikerê. Hedefê ma binkerdişê faşîzmê dewleta tirke yo. Ma Şorişê Rojawanî yê 19ê Temmuze reyna fîraz kenê û şarê xo rê serkewtiş wazenê.''
